יצחק אוורבוך-אורפז

יצחק אוורבוך-אורפז (15 באוקטובר 1921 – 14 באוגוסט 2015) היה סופר ישראלי, חתן פרס ישראל לספרות לשנת 2005.

ביוגרפיה

יצחק אוורבוך-אורפז נולד בזינקיב שבאוקראינה, אז חלק מברית המועצות. משפחתו נמלטה מחמת רדיפות לעיירה ליפקאני שבבסרביה, שם גר סבו. עקב מחלתו לא למד בבית ספר אלא באמצעות מורה פרטי. בגיל 17, ב-1938, עלה לארץ ישראל במסגרת עליית הנוער. למד במשך חצי שנה בכפר הנוער מאיר שפיה, והצטרף לגרעין הקיבוצי "יסעור" במושבה מגדיאל.
בסוף 1942, במהלך מלחמת העולם השנייה, הגיעו ידיעות על מותם של הוריו ואחותו במחנה לעבודות כפייה בטרנסניסטריה.
אוורבוך התגייס לצבא הבריטי ושירת במסגרת הבריגדה היהודית.
במלחמת העצמאות שירת בצה"ל כקצין תותחנים. לאחר המלחמה המשיך לשרת בצבא הקבע. בשנת 1960 החל ללמוד פילוסופיה וספרות עברית באוניברסיטת תל אביב, ובמהלך לימודיו עבד כעורך לילה בעיתון "על המשמר" וכתב בו טור אישי שבועי על תופעות בתחומי התרבות והחברה.

ב-1949, לאחר שכתב סיפור קצר, התבקש – לשם הקראתו ברדיו – שיעברת את שמו, והוא שינה את שם משפחתו ל"אורפז". ב-1982 השיב את השם אוורבוך, והוא השתמש בשם כפול זה, תוך שהוא גם עוסק בשאלות הקשר בין הזהות היהודית ההיסטורית והישראלית.

ספרו הראשון, "עשב פרא", ראה אור בשנת 1959.

לאחר מלחמת ששת הימים הצטרף אל התנועה לשלום וביטחון.

בשנות ה-60 פרסם את המסה הפילוסופית הנקראת "הצליין החילוני".
הוא היה אקזיסטנציאליסט בהשקפתו ולא האמין בשום כוח עליון.

זכה בפרס ישראל לספרות לשנת 2005. בנימוקי השופטים נאמר:
בכל יצירתו הענפה נתן אוורבוך-אורפז ביטוי אישי ייחודי למציאות הקשה, המסובכת והמסוכסכת של המאה העשרים על היבטיה היהודיים והכלל-אנושיים. הוא הצליח לשלב בכתיבתו את העולם התל אביבי של שנות השישים והשבעים, ובצדו את עולם העיירה היהודית על שלל דמויותיה ועל ההוויי שלה, שבאו לידי ביטוי בספרו רחוב הטומוז'נה. גם בחייו האישיים נע אוורבוך-אורפז בין מחוזות ילדותו במזרח אירופה לבין מציאות הכרך הישראלי החילוני.

אוורבוך-אורפז התגורר בתל אביב, היה נשוי שלוש פעמים ואב לארבעה ילדים.
במותו תרם את גופתו למדע.

הנצחה
במסגרת המיזם של עיריית תל אביב להנצחת אמנים ואנשי תרבות תושבי העיר, נקבעה לוחית זיכרון בכניסה לביתו ברחוב מלכי ישראל 9.

מספריו
 עשב פרא (1959)
 עור בעד עור (זוכה פרס ברש) (1962)
 מות ליסאנדה (1964)
 ציד הצביה (1966)
 נמלים (זוכה פרס טלפיר) (1968)
 מסע דניאל (1969)
 שלוש נובילות: "מות ליסאנדה", "נמלים" ו"מדרגה צרה" (1972)
 עיר שאין בה מסתור (1973)
 בית לאדם אחד (זוכה פרס פיכמן)(1975)
 רחוב הטומוז'נה (1979, והוצאה מחודשת עם סיפורים נוספים ב-1989)
 הצליין החילוני (זוכה פרס אפרת) (1982)
 העלם (1984)
 הכלה הנצחית (1988)
 אהבות קטנות, טירופים קטנים (1992)
 לצלוח את המאה (1993)
 לילה בסנטה פאולינה (1997)
 לפני הרעש (1999)
 נגיעות [מהדורה פרטית, לא למכירה] (2010)
העין השלישית : סיפורים, הקיבוץ המאוחד, 2018

פרסים
 1976 - פרס היצירה לסופרים ומשוררים
 1986 – פרס ביאליק
 1999 – פרס נשיא המדינה לספרות עבור מפעל חיים
 2004 - פרס היצירה לסופרים ומשוררים
 2005 – פרס ישראל לספרות

לקריאה נוספת
 רן יגיל, אורפז - ספר לאדם אחד, הוצאת עמדה, 2018.
 נורית גוברין, "מתל אביב לבסרביה ובחזרה: על יצחק אוורבוך-אורפז, במלאת לו 86 שנה", גג: כתב עת לספרות, גל' 15 (קיץ 2007). נדפס גם בספרה קריאת הדורות - ספרות עברית במעגליה, כרך ה, הוצאת גוונים, 2015, עמ' 189–200.
 
 ראיון עמו, העולם הזה, גיליון 2395, 27.07.1983, עמ' 40
  - על ספרו של יצחק אורבוך-אורפז "אהבות קטנות, טרופים קטנים"

קישורים חיצוניים

 
 
 
 
 
 יצחק אוורבוך-אורפז, באתר פרס ישראל
 , על ספרו "מסע דניאל"
 רן יגיל, ספר לאדם אחד. על הסופר יצחק אוורבוך אורפז, "בננות Blogs",  24/07/2008
 רן יגיל, ספר לאדם אחד. על הסופר יצחק אוורבוך אורפז 1, "בננות Blogs",  09/05/2009
 רן יגיל, ספר לאדם אחד. על הסופר יצחק אוורבוך אורפז 2, "בננות Blogs",  03/06/2009
 
 
 
 
 

על כתביו:
 , 
 ,

הערות שוליים

ערכים שבהם תבנית בריטניקה אינה מתאימה
סופרים ישראלים
סופרים כותבי עברית
זוכי פרס ישראל לספרות ושירה
בעלי טור ישראלים
מתנדבי היישוב לצבא הבריטי
אנשי העלייה החמישית
עולים בעליית הנוער
זוכי פרס ניומן
זוכי פרס ביאליק לספרות יפה
זוכי פרס פיכמן
זוכי פרס נשיא המדינה לספרות
זוכי פרס היצירה לסופרים ומשוררים
בוגרי אוניברסיטת תל אביב
ישראלים שתרמו את גופתם למדע
ישראלים שנולדו ב-1923
ישראלים שנפטרו ב-2015